tomron87/hebrew-wikipedia-sentences-corpus huggingface dataset:
למרות כמה מחלוקות מדעיות על הגדרתו המדויקת של אוסף היכולות המרכיבות מודרניות התנהגותית, מוסכם על מרבית החוקרים בתחום שהיא כוללת חשיבה מופשטת, תכנון לעתיד ושימוש בסמלים ובטקסים, דוגמת אלו שבשפה ובאמנות.
באתרים פרהיסטוריים, מודרניות התנהגותית מתבטאת בעיקר בשרידי אמנות פרהיסטורית מצורות שונות, בתכשיטים ובפיגמנטים לקישוט, בקבורה טקסית המלווה במנחות קבורה, ובכלים משוכללים ומקושטים ממגוון חומרים כמו אבן, עצם ושן.
לדוגמה, פסיכולוגיה וזרמים שונים בתוכה חוקרים את הפרט, והסוציולוגיה חוקרת מערכות חברתיות שמשפיעות על הפרט.
אנתרופולוגיה חוקרת התנהגויות של תרבויות פרימיטיביות, פיזיולוגיה ומדעי המוח חוקרים את התהליכים הביולוגים שמתרחשים בתוך הגוף בזמן ההתנהגות, ביולוגיה אבולוציונית מסבירה קיום של התנהגות כזאת או אחרת.
התנהגות האדם נחקרת גם על ידי דיסציפלינות אקדמיות כמו: פסיכיאטריה, עבודה סוציאלית וכלכלה.
התחומים הראשיים שעוסקים בחקר ההתנהגות הם ניתוח התנהגות יישומי, וביהביוריזם.
התנהגות דתית בבעלי חיים היא חקר ההתנהגויות של בעלי חיים, המרמזות על התנהגות פרוטו-דתית.
אין כל הוכחה כי בעל חיים כלשהו, פרט לאדם, מאמין באל אחד (אלוהים) או באלים, בעל תפיסה של רעיונות מטפיזיים כלשהם, מתפלל, מבצע כל סוג של פולחן דתי כלשהו, יוצר חפצים בעלי משמעויות פולחניות, או מפגין כל התנהגות אחרת שהיא טיפוסית לאדם דתי.
השאלה אם בעלי חיים יכולים להיות בעלי אמונה דתית תלויה בהגדרה פתוחה למדי של מושג הדת.
לכן, אם אנו מגדירים "דת" בהגדרה שאינה אנתרופוצנטרית, אנתרופומורפית, תאיסטית, או לוגוצנטרית, אזי ניתן לפרש חלק מפעולותיהם של השימפנזים, הפילים, הדולפינים ובעלי חיים אחרים כהתנהגויות פרוטו-דתיות.
המחקר של הפרוטו-דתות בחיות מודרניות רלוונטי לחקר התפתחות הדת אצל בני האדם המודרניים ואבותיהם הקדמונים.
התאולוג והביולוג אוליבר פוץ מציין כי מאחר ששימפנזים הם סוכנים מוסריים, הרי שנוצרים יכולים לראות בהם את צלם אלוהים.
יתר על כן, Nancy R.
Howell מציע כי "שימפנזים ובונובו יכולים להיות מבשרי התרבות והרוחניות בקרב בעלי החיים, שכן הם מסוגלים לקשרים חברתיים, תלות הדדית וחברתיות, וכן רמה מסוימת של הבנת סמלים".
הפרימטולוגית ג'יין גודול הרחיקה לכת אף יותר, וציינה כי שימפנזים מסוימים עשויים "לרקוד" עם תחילתו של גשם כבד או כאשר הם עוברים ליד מפל מים.
היא משערת כי התנהגויות "אלמנטליות" (כלומר, הקשורות לארבעת היסודות; במקרה זה, ליסוד המים) אלה הן למעשה "מבשרות הטקסים הדתיים".
עם זאת, התאולוג כריסטופר ל' פישר סבור כי גודול מאנישה את השימפנזים יתר על המידה.
פישר מודה ששימפנזים מסוגלים "לחוש רגש עז", אך הוא טוען שהם אינם יכולים לחוות רוחניות, משום ש"לא קיימת משמעות בלי שפה".
עם זאת, קיימות עדויות לכך ששימפנזים החיים בטבע וגם כאלה החיים בשבי מעורבים בהתנהגויות טקסיות במותו של חבר בקבוצה.
התנהגויות אלו מתחילות בשתיקה קבוצתית או אינדיבידואלית, שעשויות להימשך שעות, ולאחריהן התנהגויות כגון קולות ייחודיים; טיפול בגווייה; הסתכלות טקסית בגופה; וכן יבבות וקולות צער.
רונלד ק' סיגל חקר את מבשרי האמונה הדתית בפילים אפריקאים והסיק כי "פילים מודעים למחזורי הטבע, שכן הם מבצעים 'פולחן ירח', שבו הם מנופפים בענפים אל מול הירח המתמלא ומתעסקים בטבילה טקסית במים כשהירח הופך למלא".
גם פליניוס הזקן ציין בתצפיותיו כי נראה כאילו הפילים חולקים כבוד לגופים השמימיים.
בעוד שצער נפוץ בקרב בעלי חיים רבים, הרי שטקסי הלוויה אצלם נדירים למדי.
עם זאת, הם קיימים ומתועדים היטב אצל הפילים האפריקאים.
רונלד ק' סיגל כותב: .
תשומת לב למתים אינה ייחודית לפילים או לשימפנזים.
ידוע כי דולפינים נשארים עם דולפינים אחרים שנפטרו לאחרונה במשך מספר ימים.
עם זאת, הסיבות לכך עדיין לא ברורות - בעוד שמדענים יכולים לבחון את התנהגותם, תהליכי המחשבה המניעים אותם הם מעבר ליכולות המחקר של המדע בן זמננו.
רלוונטיות לחקר האדם המודרני הקדום
החיים הטקסיים של בעלי חיים מעניינים את הפליאואנתרופולוגים, שכן הם מספקים הצצה נוחה לאופן שבו מערכות האמונה הדתיות התפתחו באבותיהם הקדומים של בני האדם.
"שרידי השלד בקרו-מניון נמצאו קבורים בתנוחה עוברית, בהתאם למיתוס הפרימיטיבי שתנוחה זאת מאפשרת למת להיוולד מחדש אחרי המוות.
המחקר של התנהגויות אלו בבעלי חיים מספק הזדמנות להבין את טבעם ותפקודם באדם".
ואכן, יש שראו דמיון מסוים בין טקסי הלוויות של פילים אפריקאים לבין טקסי הקבורה של הניאנדרטלים.
הפסיכולוג האבולוציוני מאט רוסנו משער כי הדת התפתחה בשלושה שלבים: בתקופה הפלאוליתית הקדם עליונה, הדת אופיינה בטקסים אקסטטיים ששימשו ליצירת קשרים חברתיים.
מאוחר יותר (בתקופה הפלאוליתית העליונה), התפתחו טקסי ריפוי שאמאניים.
לבסוף, התפתחו ביטויים דתיים לאורך הזמן שכללו ציורי מערות, חפצי קודש, פולחן מתים ופיתוח מיתוסים ומבנים מוסריים.
אם הדבר נכון, ניתן לפרש את "פולחן הירח" של הפילים האפריקאים שתואר לעיל כקרוב לדת האנושית בתקופה הפלאוליתית הקדם-עליונה.
עם זאת, De Waal מציין כי בונובו לא מראים שום עדות להתנהגות פולחנית, על אף שהם ללא ספק מפגינים סוכנות מוסרית.
עובדה זו מעמידה בספק את השערתו שהמוסר והפרוטו-דת התפתחו במקביל.
התנגשות של אלופים (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שלושת המותגים (Raw, סמאקדאון ו-205 לייב) ונערך ב-15 בספטמבר 2019, באולם ספקטרום סנטר שבשארלוט, קרוליינה הצפונית.
האירוע היה האירוע השלישי בסדרת אירועי התנגשות של אלופים.
בקרב המרכזי, סת' רולינס ניצח את ברון סטרומן ושמר על האליפות האוניברסלית.
בקרב היחיד שלא היה על חגורת אליפות כלשהי, אריק רואן ניצח את רומן ריינס בקרב ללא פסילות הודות למתאבק לוק הארפר, שביצע את חזרתו לארגון.
מתוך אחת עשרה חגורות אליפות ב-WWE של שלושת המותגים: Raw, סמאקדאון ו-205 לייב, רק אליפות הזוגות של Raw ואליפות הזוגות של סמאקדאון החליפו ידיים.
דולף זיגלר ורוברט רוד ניצחו את סת' רולינס וברון סטרומן כדי לזכות באליפות הזוגות של Raw, בעוד שהריבייבל (דאש ויילדר וסקוט דוסון) ניצחו את הניו דיי (ביג אי ואקסבייר וודס) כתוצאה מהכנעה כדי לזכות באליפות הזוגות של סמאקדאון.
באירוע סאמרסלאם, שארלוט פלייר ניצחה את טריש סטרטוס.
ב-20 באוגוסט בתוכנית סמאקדאון, פלייר התארחה בפינתה של אלכסה בליס, "הרגע של בליס", והצהירה על כוונותיה לקבל קרב על אליפות הנשים של סמאקדאון מאחר שהרגישה שהיא ראויה לכך.
לאחר מכן, ביילי נענתה לאתגר בחיוב והקרב ביניהן הפך רשמי לאירוע התנגשות של אלופים.
ב-12 באוגוסט בתוכנית Raw, האלוף האוניברסלי, סת' רולינס, התחרה נגד אלוף ארצות הברית וחבר קבוצת O.C., AJ סטיילס בקרב שאינו היה על אף אחד מחגורות האליפות, שהסתיים ללא הכרעה לאחר שיתר קבוצת O.C.
הגיעה ותקפה את רולינס, עד שלבסוף ברון סטרומן נחלץ לעזרתו של רולינס.
בשבוע אחרי, רולינס וסטרומן ניצחו את לוק גאלוס וקארל אנדרסון וזכו באליפות הזוגות של Raw.
לאחר מכן, נודע שרולינס יגן באירוע התנגשות של אלופים גם על האליפות האוניברסלית וגם על אליפות הזוגות של Raw.
ב-26 באוגוסט בתוכנית Raw, רוברט רוד ודולף זיגלר ניצחו בקרב זוגות מרובה משתתפים וכתוצאה מכך הפכו לטוענים לכתר לאליפות הזוגות של Raw באירוע התנגשות של אלופים.
מאוחר יותר באותו הערב, סטרומן איתגר את רולינס לקרב על האליפות האוניברסלית שלו באירוע התנגשות של אלופים, אתגר שרולינס נענה בחיוב.
במהלך הקרב על אליפות ה-WWE באירוע סאמרסלאם, רנדי אורטון שם לעצמו למטרה לפגוע במשפחתו של קופי קינגסטון, שישבה בשורה הראשונה בקהל.
בתגובה, קינגסטון תקף את אורטון מחוץ לזירה, מה שגרם לקרב בין השניים להסתיים בספירת חוץ כפולה.
יומיים לאחר מכן בתוכנית סמאקדאון, הניו דיי (קופי קינגסטון ואלופי הזוגות של סמאקדאון ביג אי ואקסבייר וודס) התחרו בקרב שלושה נגד שלושה נגד רנדי אורטון והריבייבל (דאש ויילדר וסקוט דוסון), שבו האחרונים ניצחו ולאחר הקרב, אורטון תקף את כל חברי קבוצת הניו דיי בעזרת מהלך הסיום שלו, ה-RKO.
ב-19 באוגוסט בתוכנית Raw, ביג אי ווודס התחרו נגד הריבייבל בקרב שאינו היה על חגורות אליפות הזוגות, ובו הניו דיי ניצחו כתוצאה מפסילה בשל התערבות של אורטון.
קינגסטון הגיע לעזור לחבריו בתקיפה של אורטון והריבייבל, אך השלושה הצליחו להתמודד גם עימו, כששמו לעצמם למטרה לפגוע בברך הפצועה של וודס.
לילה לאחר מכן בתוכנית סמאקדאון, אורטון איים לרדוף אחר משפחתו של קינגסטון וכתוצאה מכך קרב חוזר בין השניים על אליפות ה-WWE נקבע לאירוע התנגשות של אלופים.
בנוסף לכך, קרב בין ביג אי ואקסבייר וודס לריבייבל על אליפות הזוגות של סמאקדאון נקבע גם כן לאירוע.
ב-20 באוגוסט בתוכנית 205 לייב, קבוצתו של אוני לורקאן ניצחה בקרב הדחות חמישה נגד חמישה את קבוצתו של אלוף ה-WWE במשקל קל, דרו גולאק, כך שהשורדים האחרונים מקבוצתו של לורקאן היו הוא בעצמו והומברטו קאריו.
שבוע לאחר מכן, הג'נרל מנג'ר של התוכנית, דרייק מאבריק קבע קרב בין קאריו ללורקאן אשר יקבע את זהות המועמד לאליפות ה-WWE במשקל קל נגד דרו גולאק באירוע התנגשות של אלופים, כאשר בקרב זה קאריו יצא עם ידו על העליונה.
ב-3 בספטמבר בתוכנית 205 לייב, לינסה דוראדו ניצח את הומברטו קאריו, כך שלאחר מכן הקרב שונה מקרב יחידים לקרב משולש על התואר.
ב-20 באוגוסט בתוכנית סמאקדאון, סמי זיין היה אורח בפינה "מיז TV" של המיז.
זיין טען שלאחר חודשים שבהם הפסיד קרבות, הוא הבין שהוא יהיה יותר טוב כאחד שיעזור למתאבקים אחרים.
הוא לא חיכה והציג את "הלקוח" הראשון שלו, האלוף הבין יבשתי, שינסקה נקאמורה.
המיז שאל את נקאמורה למה לו לחבור לשורות זיין.
האחרון ענה במקומו של נקאמורה כשאמר שהוא עשה זאת משום שלנקאמורה קשה לבטא את עצמו עקב השפה האנגלית שאותה הוא לא דובר כל כך טוב.
עוד אמר זיין שהוא ידבר בשבילו מעתה ואילך.
לאחר מכן, מיז נחל תקיפה מידי נקאמורה וזיין.
שבוע לאחר מכן, המיז איתגר את נקאמורה לקרב על האליפות הבין יבשתית באירוע התנגשות של אלופים, אך מנגד הוא ספג תקיפה מהשניים פעם נוספת.
בסופו של דבר, הקרב בין השניים הפך רשמי לאירוע.
באירוע סאמרסלאם, בקי לינץ' הגנה בהצלחה על אליפות הנשים של Raw נגד נטליה בקרב הכנעות.
לילה לאחר מכן בתוכנית Raw, לינץ' אמרה שהיא מכבדת את נטליה ובו זמנית שלחה אזהרה לשאר מחלקת הנשים.
מאוחר יותר, נטליה הגיעה לזירה עם מקבע ליד והצהירה שזאת לא הייתה הפעם האחרונה שהיא תפגוש את לינץ'.
בנוסף, היא אמרה שאותו הלילה סימל את יום השנה של מות אביה, ג'ים ניידהארט.
לפתע, היא נקטעה על ידי סשה בנקס, שערכה את חזרתה לארגון, לאחר שלא נראתה מאז רסלמניה 35. לאחר שהיא חיבקה וניחמה את נטליה, בנקס תקפה אותה, מעשה שהציג אותה כדמות ההילית.
לינץ' הגיעה כדי לעזור לנטליה, אך גם היא הותקפה על ידי בנקס בעזרת כיסא.
לאחר מכן, בנקס אתגרה את לינץ' לקרב על אליפות הנשים של Raw, שבסופו של דבר לינץ' נענתה בחיוב לאתגר זה, וכתוצאה מכך הקרב הפך רשמי לאירוע התנגשות של אלופים.
ב-30 ביולי בתוכנית סמאקדאון, רומן ריינס היה מוכן להכריז על יריבו לאירוע סאמרסלאם, אך מנגד הוא הותקף על ידי דמות מסתורית, בזמן שעשה את דרכו אל עמדת הראיונות בשל נפילת ציוד על גופו.
האפשרות הישירה והמתקבלת על הדעת לגבי זהות התוקף הייתה סמואה ג'ו, עקב יריבות קודמת ביניהם, אך הוא הוכיח את חפותו כשב-5 באוגוסט בתוכנית Raw, ריינס הותקף על ידי מכונית נוסעת אשר דהרה אל עבר כיוונו של ריינס במגרש החניה, בזמן שג'ו היה עד ראייה למתרחש.
לילה לאחר מכן בתוכנית סמאקדאון, באדי מרפי הפך לחשוד/עד ראייה כשנצפה ברקע של התקיפה המקורית.
כשריינס ראה שמרפי לא משתף איתו פעולה לגבי זהות התוקף, הוא הכה אותו עד שהוציא ממנו תשובה בנוגע למי תקף אותו; מרפי אמר שהוא ראה את אריק רואן במקום האירוע כאחראי לביצוע התקיפה.
במופע המקדים לאירוע סאמרסלאם, שנערך ב-11 באוגוסט, מרפי ניצח את אפולו קרוז בפסילה, משום שרואן תקף אותו בשל ההאשמות שהטיח בפניו.
רואן ושותפו, דניאל בריאן הכריחו את מרפי להגיד שהוא שיקר בנוגע למה שאמר לריינס ובנוסף הם ניהלו חקירה פרטית משלהם כדי לחשוף בפני ריינס את זהות התוקף המסתורי כבן אדם הדומה לרואן.
לעומת זאת, ב-27 באוגוסט בתוכנית סמאקדאון, ריינס השיג צילומי אבטחה ברורים יותר ובהם היה ניתן לראות בבירור את רואן, שדחף את הציוד על ריינס.
זה הוביל לכך שבריאן ורואן התפצלו, מפני שרואן שיקר לו, בנוסף לקביעת קרב בין ריינס לרואן באירוע התנגשות של אלופים.
לאחר מכן, הקרב הפך לקרב ללא פסילות.
ב-5 באוגוסט בתוכנית Raw, אלכסה בליס וניקי קרוס זכו באליפות זוגות הנשים של ה-WWE לאחר שניצחו בקרב הדחות זוגות מרובע את האלופות לשעבר, The IIconics (בילי קיי ופייטון רויס), מנדי רוז וסוניה דוויל, והקבוקי ווריורס (אסקה וקיירי סיין).
ב-3 בספטמבר בתוכנית סמאקדאון, רוז ודוויל איתגרו את בליס וקרוס לקרב על חגורות האליפות באירוע התנגשות של אלופים.
בליס אמרה שהן לא ראויות לקרב על חגורות האליפות שלהן, לעומת זאת, קרוס הסכימה לקיום קרב שאינו היה על התואר בין הזוגות באותו הערב, ובו רוז ודוויל ניצחו.
כתוצאה מכך, קרב בין הזוגות נקבע לאירוע התנגשות של אלופים.
ב-9 בספטמבר בתוכנית Raw, סדריק אלכסנדר התחרה נגד חבר קבוצת O.C., AJ סטיילס על אליפות ארצות הברית, בקרב שבסופו של דבר הסתיים בפסילה בשל התערבות של חברי קבוצת O.C.
מאוחר יותר באותו הערב, אלכסנדר הצמיד לניצחון את סטיילס במסגרת קרב חמישה נגד חמישה, שכלל את סת' רולינס, ברון סטרומן וה-Viking Raiders (אריק ואיבר) נגד רוברט רוד ודולף זיגלר.
ב-10 בספטמבר, נודע שסטיילס יגן על אליפות ארצות הברית בקרב חוזר נגד אלכסנדר באירוע התנגשות של אלופים.
באוגוסט 2019, ה-WWE החליטו להחזיר את טורניר מלך הזירה, לראשונה מאז שנת 2015, כאשר גמר הטורניר ייערך באירוע התנגשות של אלופים.
ב-19 באוגוסט בתוכנית Raw, טורניר בן 16 משתתפים החל, כשמחצית המשתתפים הגיעה מ-Raw ומחצית המשתתפים הנותרת הגיעה מסמאקדאון.
למרות שקרב הגמר תוכנן במקור לאירוע התנגשות של אלופים, הוחלט לבסוף לקיים אותו לילה לאחר מכן בתוכנית Raw.
בקרב הראשון, דרו גולאק הגן על אליפות ה-WWE במשקל קל בקרב משולש נגד הומברטו קאריו ולינסה דוראדו.
בסיום, קאריו ביצע על דוראדו את מהלך האצטק פרס, לעומת זאת, גולאק נכנס אל הזירה בעת ניסיון ההצמדה של קאריו, תפס אותו והעיף אותו מהזירה.
לאחר מכן, גולאק ניצל זאת כדי להצמיד את דוראדו לניצחון, שהקנה לו הגנה מוצלחת על התואר.
בקרב השני, AJ סטיילס הגן על אליפות ארצות הברית נגד סדריק אלכסנדר.
בסיום, סטיילס ביצע על אלכסנדר את מהלכי הפנומנל פורארם והסטיילס קלאש אשר הספיקו לו כדי לנצח בקרב ולהגן על התואר בהצלחה.
לאחר הקרב, סטיילס סימן לחברי קבוצת ה-O.C.
(לוק גאלוס וקארל אנדרסון) להגיע וביחד השלושה תקפו את אלכסנדר.
האירוע עצמו נפתח בקרב שבו סת' רולינס וברון סטרומן הגנו על אליפות הזוגות של Raw נגד דולף זיגלר ורוברט רוד.
בסיום, סטרומן ביצע חסימה על רוד, שפגע כתוצאה מכך ברולינס.
לאחר מכן, זיגלר גרם להוצאתו של סטרומן מהזירה, כשהוא הוריד את החבל העליון למטה בזמן שסטרומן רץ אליו.
סדרת מהלכים אלו אפשרו לרוד לבצע על רולינס את מהלך הסיום שלו, הגלוריוס DDT, כדי להצמיד אותו לניצחון ולהקנות לו ולזיגלר זכייה באליפות הזוגות של Raw.
אז, ביילי הגנה על אליפות הנשים של סמאקדאון נגד שארלוט פלייר.
ממש בתחילת הקרב עם צלצול הפעמון, פלייר ביצעה על ביילי מהלך שבו היא בעטה בפניה של ביילי בעיטה גבוהה, אך ניסיון ההצמדה שבא לאחר מכן לא היה מוצלח.
בסיום, ביילי חשפה את הכיסוי המכסה את פינת החבל התחתון, כשדעתו של השופט הוסחה ואז השליכה את פניה של פלייר אל תוך פינה זו.
לאחר מכן, ביילי הצמידה את פלייר לניצחון, שהקנה לה הגנה מוצלחת על התואר.
בקרב שבא לאחר מכן, הניו דיי (ביג אי ואקסבייר וודס) הגנו על אליפות הזוגות של סמאקדאון נגד הריבייבל (דאש ויילדר וסקוט דוסון).
סיום הקרב התנהל כך שהריבייבל ביצעו על וודס את מהלך הסיום המשותף שלהם, ה-Shatter Machine, ולאחר מכן השניים לא הסתפקו בכך ודוסון גרם לוודס להיכנע למהלך האינוורטד פיגר פור לג לוק.
כתוצאה מהכנעה זו, הריבייבל ניצחו וזכו באליפות הזוגות של סמאקדאון.
זכייה זו הובילה לכך שהצמד זכה בקריירה שלהם בשלוש חגורות אליפות שונות בארגון: אליפות הזוגות של NXT, אליפות הזוגות של Raw ואליפות הזוגות של סמאקדאון.
בקרב הרביעי, אלכסה בליס וניקי קרוס הגנו על אליפות זוגות הנשים של ה-WWE נגד מנדי רוז וסוניה דוויל.
במהלך הקרב, התקיים קרב מאולתר שבו R-טרות' נאלץ להגן על אליפות 24/7 של ה-WWE, כשהוא ברח מקבוצת מתאבקים שרדפה אחריו ונכנס לזירה.
כשהיה בתוך הזירה, בליס הצמידה את R-טרות', אך האחרון הצליח לחמוק מכך לאחר שתי שניות.
לאחר מכן, R-טרות' וכרמלה ברחו דרך הקהל, כשדבוקת המתאבקים המשיכה לרדוף אחריהם.
לאחר שקטע זה הסתיים והקרב הראשוני נמשך, קרוס ביצעה על רוז את מהלך הסווינגינג נקברייקר, ובכך בליס וקרוס רשמו הגנה מוצלחת על חגורות אליפות הזוגות.
לאחר מכן, שינסקה נקאמורה (שלווה לקרב על ידי סמי זיין) הגן על האליפות הבין יבשתית נגד המיז.
בסיום, בזמן שהמיז ניסה להצמיד את נקאמורה לאחר שביצע עליו את מהלך הסקול קראשינג פינאלי, זיין הדף את השופט בגופו כדי שלא יבצע את הספירה לשלוש.
לאחר מכן, המיז רדף אחרי זיין, אך נקאמורה תפס אותו וביצע עליו פעמיים את מהלך הסיום שלו, הקינשאסה, פעם אחת מחוץ לזירה ופעם אחת בתוך הזירה.
לאחר ביצוע מהלך הקינשאסה בפעם השנייה, נקאמורה הצמיד את המיז לניצחון, כך שרשם הגנה מוצלחת על התואר.
בקרב שבא לאחר מכן, בקי לינץ' הגנה על אליפות הנשים של Raw נגד סשה בנקס.
במהלך הקרב, דעתו של השופט הוסחה, מה שאפשר לבנקס להכות את לינץ' בעזרת כיסא, לבצע עליה את מהלך השיינינג וויזארד, שלא הספיק לה כדי להשיג את הניצחון בקרב.
לאחר שלינץ' השיגה שליטה על הכיסא, היא בטעות הכתה בעזרתו את השופט, כשלאחר מכן פרצה תיגרה בין לינץ' לבנקס מחוץ לזירה.
עקב מעשיה של לינץ', היא נפסלה ובנקס ניצחה בקרב.
אז, קופי קינגסטון הגן על אליפות ה-WWE נגד רנדי אורטון.
במהלך הקרב, אורטון ביצע על קינגסטון את מהלך הסנאפ פאוורסלאם, כשניסיון ההצמדה שבא לאחר מכן לא היה מוצלח.
אורטון המשיך לשלוט בקרב, כשביצע על קינגסטון את מהלך הסיום שלו, ה-RKO, אך קינגסטון הצליח להניח את רגלו על החבל התחתון של הזירה בספירת שתיים ולמנוע מאורטון להשיג את הניצחון בקרב.
בסיום, בזמן שאורטון ניסה לבצע את מהלך בעיטת הפאנט, קינגסטון התחמק מכך וביצע במקום את מהלך הסיום שלו, "צרה בגן עדן", ובכך הוא הצמיד את אורטון לניצחון ושמר על התואר בהצלחה.
בקרב הלפני אחרון, רומן ריינס התחרה נגד אריק רואן בקרב ללא פסילות.
כבר בזמן שרואן ביצע את כניסתו לזירה, ריינס תקף אותו והשניים נלחמו מחוץ לזירה וברחבי הקהל.
בחזרה בזירה, כשרואן ניסה לתקוף את ריינס עם מדרגות הזירה, האחרון יירט את ניסיון זה של רואן וביצע עליו את מהלך הסמואן דרופ, אך ניסיון ההצמדה שבא לאחר מכן לא היה מוצלח.
ריינס המשיך וביצע על רואן את מהלך "אגרוף הסופרמן", אך פעם נוספת לא הצליח להצמיד בהצלחה את רואן.
בזמן שריינס ניסה לבצע שוב את מהלך "אגרוף הסופרמן" מחוץ לזירה, רואן התחמק וביצע עליו את מהלך הפאוורבומב על שולחן השדרנים.
רואן המשיך לבלום את התקפותיו של ריינס וביצע על את מהלך הסיום שלו, האיירון קלאו, על שולחן נוסף, לעומת זאת, ריינס ביצע עליו את מהלך "אגרוף הסופרמן".
בסיום, כשריינס ניסה לבצע על רואן את מהלך הספיר מחוץ לזירה, המתאבק לוק הארפר, שביצע את חזרתו לארגון, הזיז את רואן ופגע בריינס בעזרת מהלך הרגל הגבוהה.
רואן והארפר הכניסו את ריינס בחזרה לזירה, כשהארפר ביצע עליו את מהלך הדיסקוס קלוזליין ורואן את מהלך האיירון קלאו, שהספיק לרואן כדי לנצח בקרב.
בקרב המרכזי, סת' רולינס הגן על האליפות האוניברסלית נגד ברון סטרומן.
בתחילת הקרב, רולינס ביצע על סטרומן שלושה מהלכי סופרקיק ופרוג ספלאש, אך סטרומן הצליח לצאת מניסיון ההצמדה לפני שהשופט ירד לקרקע כדי לבצע את הספירה לשלוש.
סטרומן ביצע על רולינס את מהלך הספלאש מהחבל העליון, אך הוא לא הצליח להשיג את הניצחון בקרב.
לאחר מכן, רולינס ביצע על סטרומן שלוש פעמים את מהלך הסיום שלו, הסטומפ, אך סטרומן הצליח לצאת מכל ניסיונות ההצמדה שבאו לאחר כל מהלך.
כשסטרומן ניסה לבצע על רולינס את מהלך הראנינג פאוורסלאם, ברכו השמאלית שנפגעה לאורך הקרב, גרמה לו ליפול על המזרן, מה שאפשר לרולינס לבצע את מהלך הפדיגרי ואז פעם נוספת את מהלך הסטומפ בפעם הרביעית, שהספיקו לו כדי לנצח בקרב ולשמור על התואר בהצלחה.
לפני האירוע התנגשות של אלופים, דווח שבריי וויאט יאתגר את האלוף שיצא מהאירוע לקרב על האליפות האוניברסלית באירוע הבא, גיהנום בכלוב.
לילה לאחר האירוע בתוכנית Raw, רולינס התייחס לתקיפה של וויאט באירוע ואמר שהוא יגן על האליפות האוניברסלית נגדו בקרב גיהנום בכלוב באירוע גיהנום בכלוב.
בנקס אתגרה את לינץ' לקרב חוזר באירוע גיהנום בכלוב.
אלופי הזוגות החדשים של Raw, דולף זיגלר ורוברט רוד, ואלופי הזוגות החדשים של סמאקדאון, הריבייבל (דאש ויילדר וסקוט דוסון) חגגו את הזכיות שלהם, עד לנקודה שבה ברון סטרומן הגיע כדי לקטוע את החגיגות ולתקוף את שני הצמדים.
(AJ סטיילס, לוק גאלוס וקארל אנדרסון) ניצחה בקרב שלושה נגד שלושה את סדריק אלכסנדר וה-Viking Raiders (אריק ואיבר).
תקפה את אלכסנדר וה-Viking Raiders.
בתוכנית סמאקדאון, הניו דיי (קופי קינגסטון, ביג אי ואקסבייר וודס) ניצחו בקרב שלושה נגד שלושה את רנדי אורטון והריבייבל (דאש ויילדר וסקוט דוסון).
לאחר הקרב, ברוק לסנר ופול היימן הגיעו כדי לאתגר את קינגסטון לקרב על אליפות ה-WWE בתוכנית הבכורה של סמאקדאון ברשת פוקס ב-4 באוקטובר.
לאחר שנענה בחיוב לאתגר זה, לסנר ביצע על קינגסטון את מהלך הסיום שלו, ה-F5.
אריק רואן הגיע לריאיון עם מייקל קול, שבו אמר שלאורך הזמן הארגון העלים עין ממנו, לא העריך אותו נכון ולא כיבד אותו.
הוא אמר שהוא תקף את רומן ריינס כדי להפחיד אותו ובנוסף להראות שריינס הוא לא דמות דומיננטית כל כך כמו שהוא מצטייר להיות.
בנוסף לכך, הוא אמר שהוא לא שווה לדניאל בריאן, אלא יותר טוב ממנו.
סמי זיין והאלוף הבין יבשתי שינסקה נקאמורה דרשו מהקהל כבוד על כך שנקאמורה ניצח את המיז.
לנקאמורה היה קרב מתוכנן נגד עלי, אותו אחד שניצח את נקאמורה בקרב שאינו היה על התואר כמה שבועות קודם לכן.
מנגד, נקאמורה וזיין תקפו את עלי והקרב המתוכנן בין נקאמורה לעלי לא התקיים.
סשה בנקס התחרתה נגד שארלוט פלייר בקרב שנגמר בניצחונה של האחרונה כתוצאה מפסילה בשל התערבותה של אלופת הנשים של סמאקדאון, ביילי, בזמן שפלייר ביצעה על בנקס את מהלך ההכנעה שלה, הפיגר אייט לג לוק.
בנקס וביילי תקפו את פלייר עד שכרמלה נחלצה לעזרתה.
התנגשות של אלופים (2016) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את המותג Raw ונערך ב-25 בספטמבר 2016, באולם באנקרס לייף פילדהאוס שבאינדיאנפוליס, אינדיאנה.
האירוע היה האירוע הראשון בסדרת אירועי התנגשות של אלופים, אותה סדרה שהחליפה את סדרת אירועי לילה של אלופים.
כמו כן, האירוע היה האירוע הראשון של המותג Raw לאחר פיצול המותגים השני של ה-WWE ביולי 2016. כיאה לנושא האירוע, כל אליפויות ה-WWE של המותג Raw הוגנו.
בקרב המרכזי, קווין אואנס ניצח את סת' רולינס ושמר על האליפות האוניברסלית.
מתוך חמשת קרבות האליפות, רק אליפות ארצות הברית שינתה ידיים, כשרומן ריינס ניצח את האלוף שהגן על תוארו, רוסב.
באמצע שנת 2016, ה-WWE הציגו את פיצול המותגים, כך שהרוסטר הראשי חולק למותג Raw ולמותג סמאקדאון.
האירוע התנגשות של אלופים 2016 היה האירוע הראשון בסדרת אירועי התנגשות של אלופים והוא היה אירוע הבלעדי לתוכנית Raw.
האירוע החליף את האירוע לילה של אלופים, אירוע שלם וצפה שבסיס רעיונו היה שכל אליפויות ה-WWE יוגנו בו.
התנגשות של אלופים התבסס על רעיון זה, כשכל חגורות האליפות שהיו שייכות למותג Raw באותה התקופה, הוגנו - האליפות האוניברסלית, אליפות הנשים של Raw, אליפות ארצות הברית, אליפות הזוגות של Raw ואליפות ה-WWE במשקל קל.
האירוע כלל שמונה קרבות שנבעו מעלילות מתוסרטות מהתוכנית השבועית Raw.
באירוע סאמרסלאם, פין באלור הפך לאלוף האוניברסלי הראשון בתולדות ה-WWE לאחר שניצח את סת' רולינס.
לעומת זאת, הוא נאלץ לוותר על התואר לילה לאחר מכן בתוכנית Raw עקב פציעה קשה בכתף שספג במהלך הקרב.
רולינס, קווין אואנס, ביג קאס ורומן ריינס ניצחו בקרבות שלהם כדי להעפיל לקרב ההדחות המרובע על האליפות האוניברסלית הפנויה שבוע לאחר מכן.
לאחר שאואנס הדיח את קאס, טריפל H חזר ועזר לרולינס להדיח את ריינס, זאת לפני שבגד ברולינס ועזר לאואנס לזכות באליפות.
שבוע לאחר מכן, רולינס ביצע את מעברו לדמות הטובה ואף תקף את אואנס במהלך חגיגות הזכייה שלו בתואר.
הג'נרל מנג'ר של Raw, מיק פולי, קבע קרב שבו אואנס יגן על האליפות האוניברסלית נגד רולינס באירוע התנגשות של אלופים.
רוסב תוכנן להגן על אליפות ארצות הברית נגד רומן ריינס באירוע סאמרסלאם, אך הקרב ביניהם לא התקיים, זאת לאחר שהם היו מעורבים בתיגרה ביניהם לפני הקרב, כך שריינס הוא זה שיצא עם ידו על העליונה בתום התיגרה.
לאחר שנשללה ממנו ההזדמנות להתחרות על האליפות האוניברסלית בקרב ההדחות המרובע, ריינס התעמת עם אואנס ב-5 בספטמבר בתוכנית Raw.
הג'נרל מנג'ר של Raw, מיק פולי, הבטיח להוסיף את ריינס לקרב על האליפות באירוע התנגשות של אלופים, אם ינצח את אואנס בקרב שאינו על התואר בשבוע לאחר מכן.
ריינס הפסיד בקרב זה, תחילה כתוצאה מפסילה, משום שסת' רולינס תקף את אואנס.
פולי חידש את הקרב, אך רוסב הגיע לזירה והסיח את דעתו של ריינס, מה שאפשר לאואנס לבצע את ההצמדה.
שבוע לאחר מכן, הקרב בין רולינס לרוסב נקבע כמעין "ענוש" לאחר ההתערבות של השניים שבוע קודם לכן, הסתיים בספירת חוץ כפולה.
לאחר מכן, ריינס קיבל קרב חוזר נגד רוסב על אליפות ארצות הברית באירוע התנגשות של אלופים.
באירוע סאמרסלאם, הניו דיי (קופי קינגסטון ואקסבייר וודס) הפסידו ללוק גאלוס וקארל אנדרסון כתוצאה מפסילה בשל חזרתו של ביג אי מפציעה והפרעתו בקרב.
לעומת זאת, הניו דיי נשארו אלופי הזוגות של Raw.
ב-5 בספטמבר בתוכנית Raw, קרב חוזר בין הצמדים נקבע לאירוע התנגשות של אלופים.
שבוע לאחר מכן, קינגסטון ווודס הפסידו לגאלוס ואנדרסון בקרב שאינו היה על חגורות האליפות.
באירוע סאמרסלאם, שארלוט ניצחה את סשה בנקס וזכתה באליפות הנשים של Raw.
במהלך הקרב, בנקס ספגה פציעה בגב אשר דרשה ממנה להיעדר זמן מה כדי להירפא.
ב-5 בספטמבר בתוכנית Raw, ביילי ניצחה את שארלוט לאחר הסחת דעת כושלת מצד חברתה של שארלוט, דנה ברוק.
בנקס רמזה על פרישה, אך לאחר מכן חשפה שהיא תהיה כשירה להתחרות בקרב חוזר נגד שארלוט באירוע התנגשות של אלופים.
שבוע לאחר מכן, כל ארבע המתאבקות התעמתו ביניהן, מה שהוביל למצב שבו קרב משולש אשר קבע את הטוענת לכתר לאליפות הנשים של Raw נגד שארלוט התנהל בין ביילי, בנקס וברוק.
בקרב זה, בנקס ניצחה ושמרה על הזכות שהוענקה לה מלכתחילה להתחרות על התואר.
מנגד, שבוע לאחר מכן, הילוכים חוזרים הראו שהכתפיים של בנקס הוצמדו לקרקע באותו הזמן שהכתפיים של ביילי הוצמדו לקרקע, כשבנקס הצמידה אותה.
כתוצאה מכך, ביילי נוספה לקרב האליפות, מה שהפך את קרב זה לקרב משולש.
ב-12 בספטמבר בתוכנית Raw, סמי זיין היה אורח בתוכנית "Highlight Reel" של כריס ג'ריקו.
לאחר שהשניים הטיחו העלבות אחד בשני, ג'ריקו תקף את זיין בעזרת מהלך הקודברייקר.
מאוחר יותר, קרב בין השניים נקבע לאירוע התנגשות של אלופים.
סדרת הקרבות הטוב משבעה בין סזארו לשיימוס החלה באירוע סאמרסלאם.
TJ פרקינס ניצח בטורניר ה-Cruiserweight Classic והפך לאלוף ה-WWE במשקל קל הראשון לאחר שניצח בגמר את גראן מטאליק.
ב-19 בספטמבר בתוכנית Raw, דה בריאן קנדריק ניצח את מטאליק, סדריק אלכסנדר וריץ' סוואן בקרב מרובע אשר קבע את זהות המועמד לאליפות ה-WWE במשקל קל באירוע התנגשות של אלופים.
ב-12 בספטמבר בתוכנית Raw, הקרב בין אלישיה פוקס לניה ג'קס הסתיים ללא הכרעה לאחר שג'קס נתקלה בפוקס ובמעקה הבטיחות.
שבוע לאחר מכן, קרב חוזר ביניהן נקבע למופע המקדים של האירוע התנגשות של אלופים.
+ אישיויות אחרות על המסך תפקיד: שם:צוות השידור באנגליתמייקל קולקורי גרייבסביירון סקסטוןצוות השידור בספרדיתקרלוס קבררהמרסלו רודריגזצוות השידור בגרמניתסבסטיאן האקלקרסטן שייפרכרוזהג'וג'ושופטיםצ'אד פטוןדריק מורג'ון קוןרוד זאפאטהמראייניםטום פיליפסאנדראה דמרקופאנל לפני האירוערנה יאנגבוקר טיג'רי לולרליטה
המופע המקדים הכיל קרב אחד בודד, שבו ניה ג'קס התחרתה נגד אלישיה פוקס.
במהלך הקרב, פוקס ביצעה על ג'קס את מהלך הקרוסבאדי מהחבל העליון ולאחר מכן את מהלך בעיטת המספריים, אך ג'קס הצליחה לצאת מניסיון ההצמדה שבא לאחר מכן.
בסיום, ג'קס ביצעה על פוקס את מהלך הסמואן דרופ, שהספיק לה כדי לנצח בקרב.
האירוע עצמו נפתח בקרב שבו הניו דיי (ביג אי וקופי קינגסטון) (שלוו לקרב על ידי אקסבייר וודס) הגנו על אליפות הזוגות של Raw נגד לוק גאלוס וקארל אנדרסון.
בסיום, וודס תקף את אנדרסון בעזרת הטרומבון של הניו דיי, מה שאפשר לביג אי וקינגסטון לבצע עליו את מהלך הסיום המשותף שלהם, ה-Midnight Hour, שהספיק להם כדי להשיג את הניצחון בקרב והגנה מוצלחת על חגורות האליפות.
אז, TJ פרקינס הגן על אליפות ה-WWE במשקל קל נגד דה בריאן קנדריק.
פרקינס הכריח את קנדריק להיכנע הודות למהלך ההכנעה שלו, ה-Kneebar, הכנעה שהקנתה לו הגנה מוצלחת על התואר.
לאחר הקרב, פרקינס הושיט את ידו אל עבר קנדריק, אך האחרון הגיב בנגיחה לפרצופו של פרקינס.
בקרב שבא לאחר מכן, סזארו התחרה נגד שיימוס בקרב האחרון בסדרת הקרבות הטוב משבעה.
סיום הקרב התנהל כך שסזארו ביצע על שיימוס את מהלך הקלוזליין, כך ששניהם עפו מעבר למעקה הבטיחות.
לאחר שהרופא פסק שהקרב לא יוכל להימשך, הקרב הסתיים ללא הכרעה.
בקרב הרביעי, כריס ג'ריקו התחרה נגד סמי זיין.
הקרב הסתיים לאחר שג'ריקו ביצע על זיין את מהלך הקודברייקר אשר הספיק לו כדי להשיג את הניצחון בקרב.
בקרב שבא לאחר מכן, שארלוט (שלוותה לקרב על ידי דנה ברוק) הגנה על אליפות הנשים של Raw נגד סשה בנקס וביילי בקרב משולש.
במהלך הקרב, בנקס ביצעה על שארלוט את מהלך ההכנעה שלה, הבנק סטייטמנט, אך ביילי הגיעה כדי לשבור את מהלך ההכנעה.
בנקס ביצעה את אותו המהלך על ביילי, אך הפעם שארלוט הייתה זו ששברה את מהלך ההכנעה.
בסיום, שארלוט ביצעה על ביילי את מהלך ה-Queen's Boot, שהוביל לדחיקה של בנקס מחוץ לזירה לאחר שעמדה על דופן הזירה.
שארלוט ביצעה על ביילי פעם נוספת מהלך זה ולאחר מכן הצמידה אותה לניצחון.
בקרב הלפני אחרון, רוסב (שלווה לקרב על ידי לאנה) הגן על אליפות ארצות הברית נגד רומן ריינס.
במהלך הקרב, ריינס ביצע על רוסב את מהלך הספיר, כשלאנה הייתה זו שגררה את השופט מחוץ לזירה, מהלך שהוביל להרחקתה מהזירה.
בזמן שרוסב ניסה לבצע על ריינס את מהלך ה-Accolade, האחרון חמק מכך וביצע את מהלך הספיר, שהספיק לו כדי לזכות באליפות.
בקרב המרכזי, קווין אואנס הגן על האליפות האוניברסלית נגד סת' רולינס.
במהלך הקרב, אואנס ניסה לבצע על רולינס את מהלך הראנינג סנטון על שולחן השדרנים, אך רולינס חמק מכך וגרם לאואנס להתרסק אל תוך שולחן זה.
לאחר מכן, כריס ג'ריקו הגיע והסיח את דעתו של השופט.
רולינס ביצע על אואנס את מהלך הפדיגרי, לעומת זאת, ג'ריקו הניח את רגלו של אואנס על החבל התחתון, מה שגרם לשופט להפסיק את ניסיון ההצמדה.
רולינס רדף אחר ג'ריקו ובטעות התנגש בשופט.
רולינס המשיך וביצע על אואנס פעם נוספת את מהלך הפדיגרי, מנגד, השופט עדיין לא קם כדי לבצע את ניסיון ההצמדה שבא לאחר מכן.
ג'ריקו תקף את רולינס, אך האחרון הדף אותו וביצע עליו ועל אואנס את מהלכי ה-Suicide Dive.
רולינס ניסה להקים את השופט ואפילו סטפני מקמהן שלחה שופט אחר כדי לשפוט את הקרב.
ברגע שרולינס נכנס אל הזירה, אואנס ביצע עליו את מהלך הפופ-אפ פאוורבומב, שהספיק לו כדי לנצח בקרב ולשמור על התואר בהצלחה.
סת' רולינס ספג פציעה בצלעותיו, שנבעה לאחר מהלך ה-Gutbuster של קווין אואנס מהחבל השני.
מהלך שהוביל לאי כשירותו של רולינס להתחרות לילה לאחר מכן.
לילה לאחר מכן, התוכנית Raw נפתחה בקרב חוזר בין רומן ריינס לרוסב על אליפות ארצות הברית.
הקרב הסתיים בספירת חוץ כפולה.
לאחר הקרב, ריינס תקף את רוסב בעזרת כיסא.
עוד בתוכנית, סשה בנקס דרשה קרב חוזר על אליפות הנשים של Raw, מכיוון שהיא לא זאת שהוצמדה באירוע.
שארלוט הסכימה לדרישתה ואמרה שהקרב ייערך בשבוע לאחר מכן בתוכנית.
בקרב ביניהן, שארלוט הפסידה את התואר לבנקס.
התנהגות חולנית היא סדרת טלוויזיה בריטית מסוגת דרמה-קומית ששודרה לראשונה בשנת 2017.
צ'ארלי מאובחן כחולה במחלת הסרטן מסוג לימפומת הודג'קין הניתנת לטיפול, אבל הוא מחליט לנסות טיפולים אלטרנטיביים כגון חוקן קפה והומאופתיה.
חבריו של צ'ארלי, טס וג'ואל שהתגרש לא מזמן, חוטפים אותו, כולאים אותו במרתף, ומתחילים להזריק לו תרופות כימותרפיות נגד רצונו.
הם נעזרים ברופאה אמריקאית בשם נדיה, שרישיונה נשלל ממנה.
טס וג'ואל נוקטים בצעדים נואשים כדי לחפות על התוכנית שלהם.
הם מנסים למנוע מצ'ארלי לברוח, ולהטעות את אשתו קירה.
את הסדרה הזמינו ערוץ BBC3. סם ביין כתב את התסריט, וסטיב בנדלק ביים.
הסדרה "התנהגות חולנית" שודרה לראשונה בנובמבר 2017 בערוץ BBC2 ובערוץ שואוטיים.
הסדרה שודרה בשישה פרקים נפרדים, וגם כתוכנית אחת בת שלוש שעות.
הסדרה "התנהגות חולנית" קיבלה תגובות בינוניות מהמבקרים, על פי אתרי הדירוגים.
נכון לינואר 2020 קיבלה הסדרה באתר Metacritic ציון 55, ובאתר Rotten Tomatoes 67 אחוז.
colspan="3" align="center" | הפוסטר הרשמי של האירוע בכיכובם של דרו מקינטייר,ביילי, אסקה ורומן ריינס
| מותג (ים) || colspan="2" | Rawסמאקדאון
| אולם || colspan="2" | אמוויי סנטר
| שיר (י) הנושא || colspan="2" | "The Champion" בביצוע דה סקור
colspan="3" align="center" | סדרת אירועי התנגשות של אלופים
התנגשות של אלופים (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-27 בספטמבר 2020, באולם אמוויי סנטר שבאורלנדו, פלורידה.
האירוע היה האירוע הרביעי בסדרת אירועי התנגשות של אלופים וכלל את חווית הצפייה לקהל המוכרת יותר בשם ThunderDome.
כיאה לשם האירוע, כל חגורות האליפות של המותגים Raw וסמאקדאון הוגנו באירוע זה מלבד אליפות זוגות הנשים של ה-WWE, שבמקור הייתה אמורה להיות חלק מהאירוע גם כן, אך הקרב עליה בוטל לאחר שהאלופות לא היו כשירות להתחרות.
בקרב המרכזי, רומן ריינס ניצח את ג'יי אוסו בהכנעה טכנית ושמר על האליפות האוניברסלית.
עוד ברשימת הקרבות, דרו מקינטייר ניצח את רנדי אורטון בקרב אמבולנס ושמר על אליפות ה-WWE, וסמי זיין ניצח את ג'ף הארדי ו-AJ סטיילס בקרב סולם משולש וזכה באליפות הבין יבשתית.
התנגשות של אלופים הוא אירוע שלם וצפה שנתי, המופק על ידי ה-WWE מאז שנת 2016. בדומה לאירוע לילה של אלופים, שאותו החליף, הרעיון של האירוע הוא שכל חגורות האליפות של הארגון יוגנו באירוע.
האירוע לשנת 2020 כלל את המותגים Raw וסמאקדאון וחגורות האליפות הבלעדיות להם: אליפות ה-WWE, האליפות האוניברסלית, אליפות הנשים של Raw, אליפות הנשים של סמאקדאון, אליפות ארצות הברית, האליפות הבין יבשתית, אליפות הזוגות של Raw, אליפות הזוגות של סמאקדאון ואליפות 24/7 של ה-WWE.
אליפות זוגות הנשים של ה-WWE הייתה אמורה להיות מוגנת באירוע, אך הקרב עליה בוטל לאחר שהאלופות לא היו כשירות להתחרות.
האירוע של שנת 2019 כלל גם את המותג 205 לייב ואת אליפות ה-WWE במשקל קל שלו, לעומת זאת, חגורת האליפות עברה להשתייך ל-NXT בשלהי שנת 2019.
האירוע התנגשות של אלופים היה אמור להיערך ב-20 בספטמבר, אך נדחה ל-27 בספטמבר.
האירוע כלל קרבות שנבעו מעלילות גם מתוסרטות מ-Raw וגם מסמאקדאון.
לילה לאחר מכן בפרק של התוכנית Raw, אלוף ה-WWE, דרו מקינטייר, שמח לאיד על כך שהוא ניצח את "המתאבק הטוב ביותר בכל הזמנים" בעזרת מהלך היאבקות בסיסי, ואף הצהיר שהוא ידע שרנדי אורטון יבקש ממנו קרב חוזר.
בזמן שמקינטייר ביצע את חזרתו אל מאחורי הקלעים, אורטון תקף את מקינטייר מאחור ולאחר מכן ביצע עליו פעמיים את מהלך הפאנט.
מאוחר יותר, מקינטייר תקף את אורטון במהלך הקרב של האחרון מול קית' לי, שביצע את הבכורה שלו בתוכנית, במה שהסתיים בתגרה ביניהם, כשאורטון ביצע את מהלך הפאנט על מקינטייר בפעם השלישית.
סדרת המהלכים הזאת השביתה את מקינטייר למשך השבועיים הבאים.
בקרב זה, אורטון ניצח וקיבל הזדמנות נוספת להתחרות על התואר מול מקינטייר.
שבוע לאחר מכן, מקינטייר חזר כדי לנקום באורטון, כשתקף אותו לאורך כל הערב בעזרת שלושה ממהלכי הסיום שלו, ה-Claymore Kick.
ב-14 בספטמבר בפרק של התוכנית, מקינטייר שינה את התניית הקרב ביניהם לקרב אמבולנס.
באירוע פייבאק, ביג אי ומאט רידל ניצחו בקרבות יחידים את שיימוס והמלך קורבין, בהתאמה.
בקרב המרכזי של האירוע, רומן ריינס, כעת בדמות הרעה והבלתי חביבה, שהצטוות לשורות המנג'ר פול היימן זכה באליפות האוניברסלית לאחר שניצח את האלוף לשעבר, "השד" בריי וויאט, ואת ברון סטרומן, בקרב ללא חוקים משולש.
בפרק העוקב של התוכנית סמאקדאון, היימן הודיע שהטוען לכתר הבא של ריינס על התואר באירוע התנגשות של אלופים יקבע דרך קיומו של קרב מרובע מאוחר יותר באותו הערב.
ביג אי, רידל, המלך קורבין ושיימוס נקבעו לקרב זה.
לעומת זאת, ביג אי הותקף על ידי שיימוס ולא יכל לקחת חלק פעיל בקרב.
בן דודו של ריינס, ג'יי אוסו, החליף את ביג אי בקרב, כשלבסוף הוא זה שניצח בו וכתוצאה מכך קיבל קרב על האליפות האוניברסלית נגד ריינס באירוע התנגשות של אלופים.
ב-11 בספטמבר בפרק של התוכנית סמאקדאון, נציגי קבוצת לוצ'ה האוס פארטי, קאליסטו וגראן מטאליק (שלוו לקרב על ידי לינסה דוראדו) ניצחו את אלופי הזוגות של סמאקדאון, סזארו ושינסקה נקאמורה בקרב שאינו היה על חגורות האליפות של האחרונים.
שבוע לאחר מכן בתוכנית, נקבע שסזארו ונקאמורה יגנו על אליפות הזוגות של סמאקדאון נגד לוצ'ה האוס פארטי באירוע התנגשות של אלופים.
קרב זה לבסוף הוקדם למופע המקדים לאירוע.
במאי 2020, סמי זיין הופשט מהאליפות הבין יבשתית לאחר שנמנע מלהופיע עקב מגפת הקורונה.
כתוצאה מכך, התקיים טורניר אשר קבע את האלוף החדש.
גמר הטורניר התקיים ב-12 ביוני בפרק של התוכנית סמאקדאון, AJ סטיילס ניצח את דניאל בריאן והפך לאלוף הבין יבשתי החדש.
ג'ף הארדי זכה בתואר זה לאחר שניצח את סטיילס ב-21 באוגוסט בפרק של התוכנית סמאקדאון.
לפני הקרב, סטיילס תקף את רגלו של הארדי, וכתוצאה מכך צוות רפואי העניק לו טיפול ואף הניח על ברכו של הארדי אשר נועד ליישר את רגלו הפצועה.
שבוע לאחר מכן, סטיילס קטע את הארדי והרגיש שהארדי רימה בקרב ביניהם כארש הוא השתמש במתקן הברך שלו על מנת לזכות בתואר.
כשהארדי היה בדרכו לעזוב, זיין חזר עם חגורת האליפות שלו, וטען שהוא האלוף האמיתי שמעולם לא נוצח.
אז, זיין תקף את הארדי בזמן שסטיילס צפה במתרחש ואף התגרה בהארדי לאחר מכן.
במשך השבועות הבאים, כל השלושה התקוטטו ביניהם ומסרו כל אחד טענות על כך שהם האלופים האמיתיים.
היריבות ביניהם הגיעה לנקודת שיא ב-18 בספטמבר בתוכנית כאשר הארדי הודיע שהוא יגן על האליפות הבין יבשתית נגד סטיילס וזיין בקרב סולם משולש באירוע התנגשות של אלופים.
שבוע לאחר מכן בתוכנית, נודע שבמטרה לנצח בקרב, המשתתף יצטרך להסיר מוו התלייה שתי חגורות אליפות הבין יבשתית (האחת של הארדי והאחת של זיין, שהיה משוכנע שהוא עדיין האלוף המכהן) כדי להפוך לאלוף הבין יבשתי הבלתי מעורער.
ב-21 בספטמבר בפרק של התוכנית Raw, אנדרדה ואנג'ל גרזה ניצחו את דומיניק מיסטריו והומברטו קאריו ואת סת' רולינס ומרפי בקרב זוגות משולש אשר קבע את הטוענים לכתר לאליפות הזוגות של Raw נגד הסטריט פרופיטס (אנג'לו דוקינס ומונטז פורד) באירוע התנגשות של אלופים.
קרב זה שימש כקרב חוזר בין הצמדים לאחר שאלופי הזוגות הגנו בהצלחה על חגורות האליפות נגד הטוענים לכתר באירוע סאמרסלאם.
ב-21 בספטמבר בפרק של התוכנית Raw, זלינה וגה, שפצחה בקריירת יחידים וזנחה את אנדרדה ואנג'ל גרזה, ניצחה את מיקי ג'יימס בקרב אשר קבע את זהות הטוענת לכתר לאליפות הנשים של Raw, שתתמודד מול אסקה במופע המקדים לאירוע התנגשות של אלופים.
עם זאת, הקרב קודם לאירוע עצמו ובמקומו הקרב על אליפות הזוגות של סמאקדאון הוקדם למופע המקדים.
במופע המקדים לאירוע סאמרסלאם, אפולו קרוז הגן בהצלחה על אליפות ארצות הברית נגד MVP, כאשר חבריו לקבוצת The Hurt Business, בובי לאשלי ואלוף 24/7, שלטון בנג'מין הורחקו מהזירה.
לילה לאחר מכן בפרק של התוכנית Raw, התקיימה תחרות הורדת ידיים בין קרוז ללאשלי שמי שהנחה אותה היה חבר היכל התהילה, מארק הנרי.
תחרות זו הסתיימה בניצחונו של קרוז.
לאחר מכן, נקבע קרב בין קרוז ללאשלי על אליפות ארצות הברית לאירוע פייבאק.
בקרב זה ביניהם, לאשלי ניצח וזכה באליפות ארצות הברית בפעם השנייה בקריירה שלו.
לאחר הקרב, קרוז תקף את לאשלי עד שחברי קבוצת The Hurt Business הדפו אותו ואף הצהיר שהוא ישיב אליו את חגורת האליפות שאיבד.
כתוצאה מכך, קרב חוזר בין השניים נקבע לאחר מכן לאירוע התנגשות של אלופים.
באירוע פייבאק, ניה ג'קס ושיינה בייזלר זכו באליפות זוגות הנשים של ה-WWE, בעוד שבקרב זוגות שנערך במופע המקדים לאירוע, ה-Riott Squad (רובי ריוט וליב מורגן) ניצחו את The IIconics (פייטון רויס ובילי קיי).
לילה לאחר מכן בפרק של התוכנית Raw, ה-Riott Squad התמודדו מול The IIconics בקרב חוזר, כשהתניית הקרב הייתה שהמנצחות בו יקבלו קרב על אליפות זוגות הנשים של ה-WWE, בעוד שהמפסידות יהיו חייבות להיפרד.
ה-Riott Squad ניצחו בקרב וכתוצאה מכך קיבלו הזדמנות עתידית להתמודד על חגורות אליפות הזוגות.
לעומת זאת, פייטון רויס ובילי קיי נפרדו.
הקרב שהובטח ל-Riott Squad הוכרז לאחר מכן באופן רשמי לאירוע התנגשות של אלופים.
לעומת זאת, שעות ספורות בלבד לפני האירוע, גם ג'קס וגם בייזלר לא היו כשירות להתחרות וכתוצאה מכך הקרב בוטל.
ב-11 בספטמבר בפרק של התוכנית סמאקדאון, ניקי קרוס ניצחה את אלכסה בליס, לייסי אוואנס וטמינה בקרב מרובע אשר קבע את זהות הטוענת לכתר לאליפות הנשים של סמאקדאון, שתתמודד מול ביילי באירוע התנגשות של אלופים.
לעומת זאת, שעות ספורות בלבד לפני האירוע, הקרב בוטל לאחר שקרוס לא הייתה כשירה להתחרות.
באירוע עצמו, ביילי הגנה על תוארה נגד אלופת הנשים של Raw, אסקה.
+ אישיויות אחרות על המסך תפקיד: שם:צוות השידור באנגליתמייקל קול (סמאקדאון)קורי גרייבס (סמאקדאון)טום פיליפס (Raw)סמואה ג'ו (Raw)ביירון סקסטון (Raw)צוות השידור בספרדיתקרלוס קבררהכרוזיםגרג המילטון (סמאקדאון)מייק רום (Raw)שופטיםג'סיקה קארצ'אד פטוןצ'ארלס רובינסוןריאן טראןדרייק וורץרוד זאפאטהמראיינותצ'ארלי קארוסוקיילה ברקסטוןאליס אשטוןפאנל לפני האירועצ'ארלי קארוסוג'ון "בראדשו" לייפילדפיטר רוזנברגבוקר טי
במהלך המופע המקדים לאירוע התנגשות של אלופים, דווח שאלופות זוגות הנשים של ה-WWE, ניה ג'קס ושיינה בייזלר, שהיו אמורות להגן על חגורות האליפות שלהן נגד ה-Riott Squad (רובי ריוט וליב מורגן), וניקי קרוס, שהייתה אמורה להתמודד מול ביילי על אליפות הנשים של סמאקדאון, אינן כשירות להתחרות באירוע.
כתוצאה מכך, הקרב על אליפות זוגות הנשים בוטל, בעוד שאלופת הנשים של סמאקדאון, ביילי, הייתה מתוכננת לשאת דברים בנוגע לקרב שלה יותר מאוחר באירוע.
המופע המקדים הכיל קרב אחד בודד, ובו סזארו ושינסקה נקאמורה הגנו על אליפות הזוגות של סמאקדאון נגד לוצ'ה האוס פארטי (קאליסטו ולינסה דוראדו) (שלוו לקרב על ידי גראן מטאליק).
בסיום, נקאמורה ביצע על קאליסטו את מהלך הסיום שלו, הקינשאסה, לאחר שסזארו ביצע עליו את מהלך הג'יאנט סווינג.
מהלכים אלו הספיקו לאלופי הזוגות לנצח בקרב ולהגן על התואר בהצלחה.
האירוע עצמו נפתח בקרב סולם משולש שבו ג'ף הארדי הגן על האליפות הבין יבשתית נגד AJ סטיילס וסמי זיין כאשר שתי חגורות אליפות הבין יבשתית נתלו על וו התלייה (האחת של הארדי והאחת של זיין, שהיה משוכנע שהוא עדיין האלוף המכהן).
סיום הקרב התנהל כך שזיין הוציא שני זוגות של אזיקים מכיס הג'קט שלו שהונח על שולחן השדרנים.
הוא השתמש בזוג הראשון על הארדי על מנת לחבר בין התנוך של הארדי לבין אחד הסולמות.
בזוג השני זיין השתמש כדי לאזוק את ידו אל ידו של סטיילס.
סטיילס שהיה ביתרון על שני המשתתפים האחרים היה צריך לסחוב את זיין על גבו על מנת להסיר מוו התלייה את חגורות האליפות.
באמצע הטיפוס של סטיילס, זיין התייצב על הסולם ושחרר את האזיקים מידו לאחר שהשתמש במפתח אשר היה מוחבא בתוך הפה שלו.
בנוסף, הוא אזק את סטיילס, שהיה עסוק במאבק נגד הארדי, לסולם שעליו היה נמצא.
לאחר מכן, זיין ניצל זאת על מנת לטפס במעלה הסולם ולהסיר מוו התלייה את חגורות האליפות.
כתוצאה מכך, זיין ניצח בקרב והפך לאלוף הבין יבשתי הבלתי מעורער.
לאחר הקרב, זיין הצהיר שהוא לא האלוף החדש, אלא עדיין האלוף שלא הפסיד את תוארו מלכתחילה.
בקטע מאחורי הקלעים, התקיים קרב על אליפות 24/7, שבו דרו גולאק מסמאקדאון הפתיע והצמיד את האלוף, R-טרות', על מנת לזכות בתואר זה בפעם הראשונה בקריירה שלו.
אז, אסקה הגנה על אליפות הנשים של Raw נגד זלינה וגה.
בסיום, אסקה הכריחה את וגה להיכנע למהלך ההכנעה שלה, האסקה לוק.
לאחר הקרב, אסקה הצהירה שווגה לא הייתה מוכנה עבורה; לעומת זאת, היא קדה קידה בפני וגה כאות כבוד, כאשר האחרונה הגיבה בתקיפת אסקה.
בקרב שבא לאחר מכן, בובי לאשלי (שלווה לקרב על ידי MVP ושלטון בנג'מין) הגן על אליפות ארצות הברית נגד אפולו קרוז (שלווה לקרב על ידי ריקושט).
לאשלי הכניע את קרוז לניצחון לאחר שביצע עליו את אחיזת הפול נלסון, שהוכרה כעת בשם The Hurt Lock, על מנת להגן על תוארו בהצלחה.
בקרב הרביעי, הסטריט פרופיטס (אנג'לו דוקינס ומונטז פורד) הגנו על אליפות הזוגות של Raw נגד אנדרדה ואנג'ל גרזה.
היה נראה שסיום הקרב התנהל באופן מאולתר כאשר דוקינס ביצע על אנדרדה את מהלך הסקיי היי סלאם ולאחר מכן הצמיד אותו.
אנדרדה יצא מניסיון הספירה לאחר שתי שניות, בעוד שהשופט המשיך אל עבר ספירת שלוש שניות, מה שהוביל לניצחונם של הסטריט פרופיטס ושמירתם על חגורות האליפות.
לאחר מכן, דווח שגרזה ספג פציעה בברכו ולכן הקרב הסתיים מוקדם מהצפוי.
מאחורי הקלעים, דרו גולאק רואיין על ידי קיילה ברקסטון לגבי הזכייה שלו באליפות 24/7. לעומת זאת, R-טרות' תקף אותו, כשחבט בראשו בעזרת קערת קייטרינג מברזל, ולאחר מכן הצמיד אותו לניצחון, שהקנה לו זכייה מספר ארבעים בתואר.
לאחר מכן, אלופת הנשים של סמאקדאון, ביילי, נשאה דברים לגבי קרב ההגנה שלה על התואר, שבו היא הייתה מתוכננת להתמודד מול ניקי קרוס.
מאחר שקרוס לא הייתה כשירה להתחרות, ביילי הציבה אתגר פתוח על תוארה בפני כל מתאבקת.
לאחר שהיה נראה שאף אחת לא נענתה בחיוב, ביילי חגגה את ניצחונה כתוצאה מפרישה.
לעומת זאת, אלופת הנשים של Raw, אסקה, הגיעה ונענתה בחיוב לאתגר.
בסיום, ביילי תקפה את אסקה בעזרת כיסא, מה שהוביל לניצחונה של אסקה כתוצאה מפסילה ובנוסף הוביל להגנה מוצלחת של ביילי על התואר.
לאחר הקרב, שותפתה לשעבר של ביילי, סשה בנקס (שהותקפה על ידי ביילי כמה שבועות קודם לכן) הופיעה ותקפה את ביילי בעזרת כיסא.
בקרב הלפני אחרון, דרו מקינטייר הגן על אליפות ה-WWE נגד רנדי אורטון בקרב אמבולנס.
במהלך הקרב, אורטון הותקף על ידי אגדות, שאותם תקף בעצמו במהלך החודשים האחרונים, כולל ביג שואו, כריסטיאן ושון מייקלס.
בסיום, מקינטייר ביצע את מהלך הסיום שלו, ה-Claymore Kick, והשליך אותו לחלק האחורי של האמבולנס.
עם זאת, לפני שמקינטייר סגר את הדלתות והעניק לעצמו את הניצחון, הוא ביצע על אורטון את מהלך הסיום של אורטון, הפאנט.
לאחר מכן, הוא סגר את הדלתות על אורטון וכתוצאה מכך השיג את הניצחון בקרב, שהקנה לו הגנה מוצלחת על התואר.
לאחר סיום הקרב, המצלמה הועברה לנהג האמבולנס שהיה לא אחר מריק פלייר, עוד אגדה שאורטון תקף במהלך דרכו.
בקרב המרכזי, רומן ריינס (שלווה לקרב על ידי פול היימן) הגן על האליפות האוניברסלית נגד בן דודו, ג'יי אוסו.
ריינס שלט בקרב ביד רמה ובמהלכו הוא דרש מג'יי להכיר בו כראש השבט וכראש המשפחה.
ג'יי סירב לכך בכל תוקף ובסופו של דבר ביצע קאמבק, לעומת זאת, במהלך אחד מניסיונות ההצמדה שלו על ריינס, האחרון הכה אותו בעזרת מכה מתחת לחגורה תוך כדי שהוא יצא מספירת שלוש.
לאחר מכן, ריינס החזיר לידיו את השליטה בקרב, כשפעם נוספת ג'יי מסרב להיענות לדרישותיו.
אחיו הפצוע של ג'יי, ג'ימי אוסו, הגיע, כאשר הוא כבר היה מוכן לזרוק את המגבת הלבנה שבידו לתוך הזירה.
לעומת זאת, ג'יי הפציר באחיו לא לעשות זאת.
ברגעי הסיום של הקרב, ריינס הביס בצורה חסרת רחמים את ג'יי בעזרת סדרת מכות, שהספיקו כדי שג'ימי זרק את המגבת הלבנה לתוך הזירה.
זריקה זו הובילה לעצירת הקרב ולניצחון ריינס כתוצאה מהכנעה טכנית, שהקנה לו הגנה מוצלחת על התואר.
לאחר מכן, היימן עיטר את ריינס בשרשרת דקורטיבית תוך כדי שהוא חגג את ניצחונו.
לילה לאחר מכן בתוכנית Raw, אלוף ה-WWE, דרו מקינטייר, פתח את התוכנית וחגג את ניצחונו על רנדי אורטון ביחד עם ביג שואו, ריק פלייר, כריסטיאן ושון מייקלס.
לאחר מכן, אורטון הופיע על המרקע והצהיר על כך שהמלחמה שלו עם מקינטייר רחוקה מסיומה עד שהוא ישים ידיו על אליפות ה-WWE.
אורטון הוסיף ואמר שמקינטייר ישלם ביוקר על מה שעולל לו.
בתגובה לדברים אלה, ברצונו של מקינטייר היה להוכיח שהוא אלוף לוחם, ולכן הוא הציב אתגר פתוח בפני כל מתאבק, שלא פגש אותו, לקרב על תוארו.
בקרב זה, ששימש כקרב המרכזי של התוכנית, רוברט רוד, שהופיע לראשונה מאז מרץ 2020, נענה לאתגר.
מקינטייר ניצח לבסוף את רוד והגן על תוארו בהצלחה.
לפני שהתוכנית הסתיימה, אורטון נכנס לחדר האגדות עם אמצעי לראיית לילה, כיבה את האור ותקף את ביג שואו, פלייר, כריסטיאן ומייקלס, שהיו באמצע משחק פוקר.
אסקה הגנה על אליפות הנשים של Raw נגד זלינה וגה בקרב חוזר.
וגה נכנעה פעם נוספת לאחר שאסקה ביצעה עליה את מהלך האסקה לוק.
קבוצת The Hurt Business (אלוף ארצות הברית, בובי לאשלי, MVP ושלטון בנג'מין) התמודדו בקרב שלושה נגד שלושה מול אפולו קרוז, ריקושט ומוסטפא עלי.
עלי העניק לקבוצתו את הניצחון בקרב לאחר שהצמיד את MVP לספירת שלוש.
הקרב המתוכנן על אליפות זוגות הנשים של ה-WWE, שלא התקיים באירוע, התקיים לבסוף ב-5 באוקטובר בפרק של התוכנית Raw.
בקרב זה, ניה ג'קס ושיינה בייזלר הגנו בהצלחה על חגורות האליפות נגד ה-Riott Squad (רובי ריוט וליב מורגן).
בפרק של התוכנית סמאקדאון'' באותו השבוע, האלוף האוניברסלי, רומן ריינס (שלווה על ידי פול היימן) הגיעו כדי לדבר על מה שאירע באירוע.
ריינס הצהיר שהוא עשה את מה שהיה אמור לעשות וקרא לג'יי אוסו החוצה.
ג'יי הגיע לזירה וטען שבמהלך הקרב מולו, ריינס הראה את ה"אני" האמיתי שלו.
לעומת זאת, ריינס התעקש על כך שג'יי לא הכיר בו כראש השבט של המשפחה.
ריינס הודיע שכל מה שהוא רצה זה לתת לג'יי את אור הזרקורים של הקרב המרכזי, ומנגד, ג'יי בייש את המשפחה.
לאחר נזיפות מריינס כלפי ג'יי, הוא העניק לג'יי קרב חוזר על תוארו בקרב גיהנום בכלוב באירוע גיהנום בכלוב.
סשה בנקס אתגרה את ביילי לקרב על אליפות הנשים של סמאקדאון, שנקבע ביניהן לשבוע לאחר מכן, שהוא גם הלילה הראשון של הדראפט.
בקרב ביניהן, בנקס ניצחה את ביילי כתוצאה מפסילה לאחר שביילי תקפה אותה עם כיסא.
בעקבות זאת, בנקס אתגרה את ביילי לקרב נוסף על התואר, כשהפעם הן יתחרו ביניהן בקרב גיהנום בכלוב באירוע גיהנום בכלוב.
ג'ף הארדי קיבל קרב חוזר על אליפות הבין יבשתית נגד סמי זיין.
זיין הגן בהצלחה על תוארו לאחר שגרם להארדי ליפול על אחת מפינות הברזל החשופות.
התנהגות אנטי-חברתית או התנהגויות אנטי-חברתיות הן אלו שגורמות נזק פיזי או נפשי לאחר או לרכושו והתנהגות זו יכולה להיות מלווה בעבירה על חוקים פלילים ויכולה להיות ללא מעבר על חוקים בצורה גלויה, וללא אופי פלילי, לפיכך הגדרה זו כוללת גם את ההתנהגויות התוקפניות וגם את ההתנהגויות של מרמה ורמאות.
המשותף הוא ההנחה הבסיסית כי התנהגות אנטי-חברתית היא התנהגות הנוגדת את נורמות ההתנהגות המקובלות בציבור, או מפרות את ביטחונם האישי של אחרים.
להתנהגות אנטי-חברתית יכולים להיות ביטויים שונים, שכוללים, אך לא מוגבלים לתוקפנות מכוונת, כמו גם לתוקפנות תגובתית, ועוינות גלויה או סמויה.
ההתנהגות בדרך כלל מתעצבת ונלמדת באמצעות אינטראקציה חברתית של היחיד בתוך המשפחה, הקהילה או המסגרת הלימודית.
למידה זו כוללת רכישת מיומנויות פשיעה, הכרת המניעים והרצונות הגורמים לפשיעה וכן את הטיעונים וההסברים ההגיוניים להצדקת פעולות אלה.
ההתנהגות משפיעה על המזג של הילד, יכולותיו הקוגניטיביות, על המעורבות החברתית של ילדים עם בני גילם, למעורבות עם דמויות שליליות, ופוגעת ביכולת לפתור בעיות.
כאשר ההתנהגות היא עקבית, מתמשכת, לא מסתגלת, וגורמת לליקוי תפקודי משמעותי היא עשויה להיות מאובחנת כהפרעת אישיות אנטיסוציאלית או פסיכופתיה, אך התנהגות אנטי-חברתית אינה מוגבלת להקשרים אלה בלבד.
ההתנהגות גם נקשרת למגוון גורמים משפחתיים, גורמים חברתיים-כלכליים, לחץ מצד קבוצת השווים, גורמים הקשורים בשכונת המגורים, גורמים הקשורים בבית הספר, וגורמים אישיים.
תיאוריות סטטיות גורסות כי התנהגות אנטי-חברתית ניתנת להסבר באמצעות חלוקת העבריינים למספר קבוצות מובחנות בעלות עקומות גיל-פשיעה שונות.
התיאוריה הדיכוטומית (Dual Taxonomy Theroy) המייצגת גישה זו, מבחינה בין שתי קבוצות של עבריינים: האחת, קבוצת עבריינים שעבריינותם מוגבלת לגיל ההתבגרות (adolescence-limited).
בני נוער אלה מעורבים במספר רב של עבירות בתקופת התבגרותם.
אולם, בשונה מהקבוצה השנייה, עם תום תקופת ההתבגרות, חלה ירידה תלולה בפעילותם הפלילית, כאשר סביבתם החברתית משתנה והם מתגייסים למשימות חברתיות כגון רכישת השכלה, פיתוח קריירה, הקמת משפחה, ביסוס הזהות וכן הלאה.
השנייה, קבוצת עבריינים שהתנהגותם היא ארוכת טווח, כלומר, עבריינים כרונים (life-course persistent).
קבוצה זאת עוסקת בפעילות פלילית מגיל צעיר, נוטה לבצע עבירות חמורות יותר, בגילאים צעירים יותר ובשיעורים גבוהים יותר לאורך זמן.
שורשי התנהגותם הפלילית נעוצה בשילוב של בעיות ומצוקות משפחתיות, לצד חסכים נוירו-פסיכולוגיים שהכשירו את הקרקע לסטייה כרונית במהלך חייהם.
לטענתה של טרי מופיט , 5% מהעבריינים בקבוצה זאת אחראים ליותר מ-50% מהעבירות המוכרות לציבור.
תיאוריה זו היא אחת השיטות המבוססות ביותר לאפיון ההטרוגניות בהתנהגות אנטי-חברתית וניתן ליישם אותה גם על נשים.
מנגד, תיאוריות דינמיות טוענות כי לא קיימות קבוצות כה מובחנות של עבריינים ומבססות את הסברן להתפרצות ההתנהגות על מרכיבים דינאמיים – התפתחותיים (למשל, נשירה מבית הספר כגורם העלול להאיץ התפתחות התנהגות אנטי-חברתית).
על פי תיאוריות אלה, אירועים שונים המתרחשים בחייו של אדם יכולים להשפיע על התנהגותו, לרבות התנהגותו הפלילית.
אחת השאלות המרכזיות לגבי מהלכי חייהם של עבריינים היא זו הנוגעת למעבר ממסגרת התנהלותם הנורמטיבית להתנהגות עבריינית או אנטי חברתית.
מנקודת ראות פסיכולוגית, סוציולוגית, חינוכית וקרימינולוגית, נמצא שמספר גורמים עיקריים עומדים בבסיס מעבר זה, ביניהם גורמים משפחתיים, גורמים חברתיים-כלכליים, לחץ מצד קבוצת השווים, גורמים הקשורים בשכונת המגורים, גורמים הקשורים בבית הספר, וגורמים אישיים.
אחת התאוריות המרכזיות להסבר התנהגות אנטי-חברתית בקרב בני נוער היא התיאוריה של "הפיקוח והבקרה" שפותחה על ידי טראויס הירשי בשנת 1969. לפי תיאוריה זו, ככל שהיחיד מתנתק מקשריו עם מוסדות החברה, כך הפיקוח עליו יורד וגדלה ההסתברות שהיחיד יבצע התנהגות אנטי-חברתית.
לפי הירשי, ישנם ארבעה מרכיבים לקשר בין היחיד לחברה.
לבני נוער אנטי-חברתיים לעיתים חסרות דמויות משמעותיות להזדהות, חיבה וחיקוי.
ככל שהאדם מפתח קשר חזק ואכפתי יותר עם אחרים בסביבתו, הוא ייטה לקונפורמיות, יקבל על עצמו נורמות חברתיות, ולא יפר אותן; ככל שתחושת השייכות גבוהה יותר, כך תגבר תחושת ההזדהות והמחויבות; ולהפך.
ברגע שאדם מרגיש שייך למקום, הוא מפתח מחויבות, וימנע מפגיעה במקום אליו הוא מרגיש מחויבות ואחריות.
מרכיב נוסף בתיאוריה של הירשי עוסק ב"אמונה".
ככל שהאמונה תהיה חזקה בבני האדם האחרים, או במטרות מסוימות, כך הסיכוי לסטייה חברתית ועבריינות יקטן.
המרכיב הרביעי בתיאוריה של הירשי קרוי "מעורבות".
מרגע שבני נוער עוסקים בפעילות נורמטיבית יש להם פחות זמן לעסוק בהתנהגות אנטי-חברתית, והם עושים שיקול רציונלי, לפיו אם הם יבצעו עבירה או סטייה חברתית, יהיה להם יותר מה להפסיד וכתוצאה מכך ידאגו יותר לעתידם.
תאוריית ההתחברות הדיפרנציאלית היא תאוריה בקרימינולוגיה המתמקדת בהשפעות של לחץ חברתי ושל כנופיות על פשיעת צעירים, ומבוססת על חוויות הלמידה שמובילות לעבריינות נוער.
לפי התאוריה סביבתו הקרובה והרחוקה של הצעיר היא שמגבשת בו את ערכי המוסר ואת נורמות ההתנהגות המקובלות.
דרך הסביבה הצעיר לומד כיצד לבצע את הפשע עצמו, וכן את הגישות, המוטיבציות, ודפוסי ההתנהגות הקשורים לביצוע הפשע.
לפי משנתו של סאת'רלנד, חשיפה לפרטים עבריינים שהם מקור ל"הגדרות" אשר אינן תואמות את החיים הנורמטיביים מגדילה את הסיכוי של הפרט להפוך לעבריין או להמשיך ב"קריירה פלילית".
עוד גורסת התאוריה כי התנהגות עבריינית תופיע כאשר יש עודף של הגדרות שליליות לעומת הגדרות חיוביות התומכות בציות לחוק.
כמו כן לפי התאוריה, השפעתן של ההגדרות השליליות אינה אחידה, והיא משתנה לפי תדירות האינטראקציות החברתיות, משך האינטראקציות, הקרבה לאנשים המספקים את ההגדרה ואינטנסיביות האינטראקציה ביניהם.
לפי גישה זו, סטייה חברתית היא התנהגות נרכשת, הניתנת ללמידה; כך כשם שאדם לומד להיות קונפורמי, הוא יכול, למשל, ללמוד להפוך לעבריין.